கேள்வி: மலாக் இப்னி நசீப் - சொந்த வாழ்க்கை குறித்து விரிவாக சொல்லுங்கள்.
பதில்: மலாக் 1886 ஆம் ஆண்டில் கெய்ரோ ஒரு நடுத்தரக் குடும்பத்தில் இப்னி பே நசீப் என்பவருக்கும் சனியா அப்துல்-கரீம் ஜலால், ஆகியோருக்கும் பிறந்தார். இவரின் தந்தை எகிப்திய இசுலாமிய அறிஞர் முகம்மது அப்து பின்பற்றுபவராக இருந்தார். மலாக்கின் தந்தை இவரை முறையான கல்வியைத் தொடரவும் ஊக்குவித்தார். ஆரம்பத்தில் தனது ஓய்வு நேரத்தில் இவர் அடிக்கடி அரபுக் கவிதைகளைப் படித்து கவிதை எழுதத் தொடங்கினார்.: 65 மலாக் பூர்வீக எகிப்திய கலாச்சாரத்துடன் வலுவான தொடர்பைக் கொண்டு வளர்க்கப்பட்டார். இவரின் தந்தை சிறு வயதிலிருந்தே இவரை அரபு மொழி மற்றும் அரபு கலாச்சாரத்தை கற்பித்தார். 1901 ஆம் ஆண்டில் அப்பாஸ் தொடக்கப்பள்ளியின் பெண்கள் பிரிவில் படித்தார். இவர் சனியா ஆசிரியர் பயிற்சி கல்லூரியில் தனது கல்வியைத் தொடர்ந்தார். அங்கு 1903 இல் தனது வகுப்பில் முதலிடம் பெற்றுத் தேர்ச்சிப் பெற்றார்.: 73 அப்பாஸ் பள்ளியில் இரண்டு ஆண்டுகள் கற்பிக்கும் பணியை மேற்கொண்டார். 1907 ஆம் ஆண்டில் ''அப்துல் சதார் அல்-பசில் பாஷா'' என்பவரை மணந்தபோது பள்ளியைவிட்டு வெளியேற வேண்டிய கட்டாயம் ஏற்பட்டது. அந்த நேரத்தில், எகிப்திய சட்டம் திருமணமான பெண்கள் கற்பிப்பதை தடை செய்திருந்தது. இந்த கட்டத்தில், மலாக் தனது கணவர் அல்-பசிலுடன் பாலைவனத்தில் உள்ள அல்-பையூம் நகருக்கு குடிபெயர்ந்தார். அங்கிருந்தபடியே இவர் ''பஹிதாத் அல்-பாதியா'' என்ற புனைப்பெயரில் எழுதத் தொடங்கினார்.Kader, Soha (1987). iarchive:egyptianwomeninc0000abde. Boulder: Lynne Rienner Publishers. பன்னாட்டுத் தரப்புத்தக எண்&nbsp;Special:BookSources/9780931477478. 65 அங்கே தான் தன் கணவருக்கு ஏற்கனவே மனைவியும் குழந்தையும் இருப்பதை இவர் கண்டுபிடித்தார். அல்-பசிலிடமிருந்து தான் பெற்ற அடக்கு முறைகளும், மற்ற பெண்களைப் பற்றி அவர் செய்த அவதானிப்புகளும், எகிப்தில் பெண்களின் நிலை குறித்து சிந்தனையுடனும் நேரடியாகவும் எழுத வழிவகுத்தன. மே சியாதாஹ் போன்ற பிற எழுத்தாளர்கள் மற்றும் நண்பர்களுடன் இவர் பல நேரங்களில் தொடர்புகொண்டார். மேலும் காசிம் அமீன் போன்ற அக்காலத்தின் முக்கிய ஆண் எழுத்தாளர்களுக்கு விமர்சன ரீதியாக பதிலளித்தார்.: 66 1918 இல் 1918 இன்ஃபுளுவென்சா தொற்றுப்பரவல் ஏற்பட்டபோது, இன்ஃபுளூவென்சாவால் இறக்கும் வரை மலாக் அல்-பாசிலுடன் 11 ஆண்டுகள் தங்கியிருந்தார்.
கேள்வி: மலாக் இப்னி நசீப் - பெண்ணிய எழுத்துக்கள் குறித்து விரிவாக சொல்லுங்கள்.
பதில்: சமூகத்தில் பெண்களின் நிலை குறித்த அறிவுசார் மற்றும் அரசியல் சொற்பொழிவுகள் வளர்ந்து வரும் காலகட்டத்தில் மலாக் எகிப்தில் வாழ்ந்தார். இந்தக் காலகட்டத்தில் உதா சராவி, காசிம் அமீன், நபவியா மூசா போன்ற பலர் போன்ற பல செல்வாக்குமிக்கவர்கள் இருந்தனர். அதே காலகட்டத்தில், தேசியவாத மற்றும் பாரம்பரிய சிந்தனையாளர்கள் மத்திய கிழக்கின் எதிர்காலம் குறித்து பல்வேறு கருத்துக்களை முன்னுக்கு பின்னாக பேசி வந்தனர். இந்த இரண்டு உரையாடல்களும் உள்ளார்ந்த முறையில் இணைக்கப்பட்டன. மேலும் அவை குறிப்பிடத்தக்க அளவில் ஒன்றிணைந்திருந்தன. மலாக் இந்த உரையாடலில் கலந்துகொண்டு எகிப்திய எதிர்காலத்திற்கான தனது "சீர்திருத்த முயற்சியை" முன்வைத்தார்.
கேள்வி: மலாக் இப்னி நசீப் - திருமணம் பற்றிய கருத்துகள் என்பது என்ன?
பதில்: எகிப்தில் பெண்களின் திருமண உரிமைகள் குறித்து மலாக் விரிவாக எழுதினார். இந்த பிரச்சினை இவருக்கு குறிப்பிடத்தக்க தனிப்பட்ட அனுபவத்தைக் கொண்டிருந்த பெண்ணியப் பிரச்சினைகளில் ஒன்றாகும். இவரது கணவருக்கு இரண்டு மனைவிகள் இருந்ததால், இவர் பலதுணை மணம் கடுமையாக எதிர்த்தார். "அல்லது இணை மனைவிகள்" என்ற தலைப்பில் ஒரு கட்டுரையில், இவர் பலதுணை மணத்தை "பெண்களின் மரண எதிரி" என்று கருதினார். . திருமணத்தைப் பொறுத்தவரை குறிப்பிடத்தக்க மாற்றங்கள் செய்யப்பட வேண்டும் என்று உணர்ந்தார்.Ahmed, Leila (1992). iarchive:womengenderinisl00ahme. New Haven, Connecticut: Yale University Press. பன்னாட்டுத் தரப்புத்தக எண்&nbsp;Special:BookSources/9780300055832. எல்லா திருமணங்களுக்கும் காதல் அடிப்படையாக இருக்க வேண்டும் என்ற அடிப்படையில் இந்த சீர்திருத்தங்கள் அனைத்தும் ஒரே மையக் கருத்திலிருந்து உருவாகின்றன என்று வாதிட்டார்.: ஒரு மனிதன் ஒரு பெண்ணை அவளுடைய பணத்திற்காக திருமணம் செய்துகொள்ளும் பொருளாதாரக் காரணங்களில் வேரூன்றிய ஒரு திருமணத்தின் யோசனையை மலாக் வெறுத்தார். இளம்வயது திருமணத்திற்கு எதிரான தனது வாதங்களை முன்வைத்தார். இளம்வயதிலேயே திருமணம் செய்து கொண்ட பெண்கள் பெரும்பாலும் உளக்கோளாறுக்கு ஆளாகிறார்கள் என்று கருத்து தெரிவித்தார்.
கேள்வி: மலாக் இப்னி நசீப் - கல்வி குறித்து விரிவாக சொல்லுங்கள்.
பதில்: பெண்கள் எதிர்கொள்ளும் பல பிரச்சினைகளுக்கு மிகவும் நம்பிக்கைக்குரிய தீர்வுகளில் ஒன்றாக கல்வி சீர்திருத்தத்தை மலாக் கருதினார். தனது எழுத்துகளில், பள்ளிக்குச் செல்வதற்கும் கல்வியை முடிப்பதற்கும் வாய்ப்பு இல்லாத எந்தவொரு பெண்ணும் நியாயமற்ற முறையில் நடத்தப்படுவதாக கருதினார்.: இந்த உணர்வை அக்காலத்தின் மற்ற பெண்ணியவாதிகளுடன் பகிர்ந்து கொண்டார். இருப்பினும், எந்தவொரு கல்வியும் போதுமானது என்று நம்பவில்லை. எகிப்தில் இறைமதப் பள்ளிகள் தொடங்குவதை எதிர்த்தார், “இவ்வாறான மதப்பள்ளிகளில் படித்து பட்டதாரியான பெண்கள் எதையும் அறியாதவர்கள்” என்று வாதிட்டார்.Yousef, Reina (Winter 2011). "Malak Hifni Nasif: negotiations of a feminist agenda between the European and the Colonial". ''Journal of Middle East Women's Studies''. 7 (1): 70–89. எண்ணிம ஆவணச் சுட்டி:doi:10.2979/jmiddeastwomstud.2011.7.1.70. JSTOR (identifier)&nbsp;[https://www.jstor.org/stable/10.2979/jmiddeastwomstud.2011.7.1.70 10.2979/jmiddeastwomstud.2011.7.1.70]. S2CID (identifier)&nbsp;[https://api.semanticscholar.org/CorpusID:54006889 54006889].: 84 பொது கல்வி முறை மீதான எகிப்திய கட்டுப்பாட்டை முடிவுக்குக் கொண்டுவந்து எகிப்திய கலாச்சாரத்தின் வரலாறு உட்பட பெண்களுக்கு மிகவும் விரிவான பாடத்திட்டத்தை கற்பிக்கும் பள்ளிகளை உருவாக்க மலாக் அழைப்பு விடுத்தார். : 84
கேள்வி: மலாக் இப்னி நசீப் - அரசியல் பற்றிய கருத்துகள் பற்றி விளக்கவும்.
பதில்: மலாக், தனது கருத்துக்களின் அடிப்படையில், அமைப்புகளைத் தொடங்கி அரசியல் நடவடிக்கை எடுக்க முயன்றார். தனது அரசியல் நடவடிக்கையின் ஒரு அம்சமாக பிற நாடுகளைச் சேர்ந்த பெண்களுடன் தொடர்பு கொண்டார். மேலும் இவர் பெண்கள் கல்விக்கான ஒன்றியத்தை நிறுவினார். இது எகிப்திய பெண்களை மற்ற அரபு மற்றும் ஐரோப்பிய பெண்களுடன் ஒன்றிணைத்தது.Kader, Soha (1987). iarchive:egyptianwomeninc0000abde. Boulder: Lynne Rienner Publishers. பன்னாட்டுத் தரப்புத்தக எண்&nbsp;Special:BookSources/9780931477478.: 67 பின்னர் செஞ்சிலுவைச் சங்கத்தை அடிப்படையாகக் கொண்ட ஒரு அவசர சுகாதார சேவையையும், தனது சொந்த வீட்டில் பெண்களுக்கான ஒரு செவிலியப் பள்ளியையும் மலாக் நிறுவினார்.Ahmed, Leila (1992). iarchive:womengenderinisl00ahme. New Haven, Connecticut: Yale University Press. பன்னாட்டுத் தரப்புத்தக எண்&nbsp;Special:BookSources/9780300055832. மலாக்கின் மிக முக்கியமான அரசியல் நடவடிக்கைகளில் ஒன்றாக 1911 ஆம் ஆண்டில் எகிப்திய சட்டமன்றத்தில் பெண்களின் முன்னேற்றத்திற்கான பத்து அம்ச திட்டத்தை முன்வைத்தார்.Kader, Soha (1987). iarchive:egyptianwomeninc0000abde. Boulder: Lynne Rienner Publishers. பன்னாட்டுத் தரப்புத்தக எண்&nbsp;Special:BookSources/9780931477478.: 67 கல்வியை எவ்வாறு மேம்படுத்த வேண்டும் என்பது குறித்து ஐந்து அமசத் திட்டங்களை முன்வைத்தார். தொடக்கப்பள்ளி வரை கல்வி கட்டாயமாக்கப்பட வேண்டும்; சுகாதாரம், குழந்தை வளர்ப்பு, முதலுதவி மற்றும் பொருளாதாரம் ஆகியவை இதில் அடங்கும்; செவிலியர் மற்றும் கற்பித்தல் தொழில்களில் பெண்களுக்கு பயிற்சி அளிக்கப்பட வேண்டும்; மேலும் இது அனைத்து பெண்களுக்கும் உயர்கல்வியை வழங்க வழிவகை செய்யவேண்டும் என ஐந்து கோரிக்கைகளை முன்வைத்தார் .: 67 இந்த அனைத்து அம்சங்களுக்கும் சட்டம் இயற்றுமாறு கேட்டுக்கொண்டார். இதைத்தவிர திருமண வயது மற்றும் ஹிஜாப் அகற்றுதல் போன்ற பிற பெண்களின் உரிமைகளில் கவனம் போன்ற மேலும் ஐந்து கோரிக்கைகளையும் முன்வைத்தார்: 67 இந்தத் திட்டம் சட்டமன்றத்தால் புறக்கணிக்கப்பட்டாலும், ஒரு அரசியல் மன்றத்தில் ஒரு பெண் பெண்ணியத்தின் பொறுப்பை ஏற்றதற்கு இது ஒரு முக்கிய எடுத்துக்காட்டாக இருந்தது.